
DIRECŢIA TEHNICĂ
Nr.   1036   din 31.01.2025
RAPORT DE SPECIALITATE

privind aprobarea stabilirii nivelului redevenţei, de către operatorul SPAACS Marghita, pentru componentele sistemului public de alimentare cu apă și de canalizare, date în administrare prin gestiune direct, prin Hotărârea Consiliului Local nr. 134 din 21 august 2020 pentru darea în administrare prin modalitatea gestiunii directe a Serviciului de alimentare cu apă şi canalizare al municipiului Marghita către operatorul Serviciul Public de Alimentare cu Apă, Canalizare, Salubritate Marghita (SPAACS) Marghita.
 
Având în vedere:

·  Adresa nr. 100 din 27.01.2025, emisă de operatorul Serviciului Public de Alimentare cu Apă, Canalizare, Salubritate Marghita (SPAACS), înregistrată la Primăria Municipiului Marghita cu nr. 804 din 29.01.2025, prin care se solicită aprobarea nivelului redevenţei pentru apă, cât şi aprobarea nivelului redevenţei pentru canalizare
Ţinând cont de prevederile din:

· Hotărârea Consiliului Local nr. 134 din 21 august 2020 pentru darea în administrare prin modalitatea gestiunii directe a Serviciului de alimentare cu apă şi canalizare al municipiului Marghita către operatorul Serviciul Public de Alimentare cu Apă, Canalizare, Salubritate Marghita (SPAACS) Marghita;

· Legea serviciilor comunitare de utilităţi publice nr. 51/2006, republicată, cu modificările şi completările ulterioare;

· Legea serviciului de alimentare cu apă şi de canalizare nr. 241/2006, republicată, cu modificările şi completările ulterioare;

· Ordinul preşedintelui ANRSC nr.230/2022 privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferentă planului de afaceri;
· Ordinul nr. 323/2022 pentru modificarea şi completarea Ordinului preşedintelui Autorităţii Naţionale de Reglementare pentru Serviciile Publice de Gospodărie Comunală nr. 65/2007 privind aprobarea Metodologiei de stabilire, ajustare sau modificare a preţurilor/tarifelor pentru serviciile publice de alimentare cu apă şi de canalizare, cu modificările şi completările ulterioare
Prin Hotărârea Consiliului Local nr. 134 din 21 august 2020 s-a aprobat darea în administrare prin modalitatea gestiunii directe a Serviciului de alimentare cu apă şi canalizare al municipiului Marghita către operatorul Serviciul Public de Alimentare cu Apă, Canalizare, Salubritate Marghita (SPAACS) Marghita.

În conformitate cu prevederile art.28 alin (5) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, respectiv cu art. 6, alin (3), lit h) din Ordinul nr. 323/2022 pentru modificarea şi completarea Ordinului preşedintelui Autorităţii Naţionale de Reglementare pentru Serviciile Publice de Gospodărie Comunală nr. 65/2007 privind aprobarea Metodologiei de stabilire, ajustare sau modificare a preţurilor/tarifelor pentru serviciile publice de alimentare cu apă şi de canalizare, cu modificările şi completările ulterioare, coroborat cu art.12 din Ordinul preşedintelui ANRSC nr.230/2022 privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferentă planului de afaceri, rezultă necesitatea stabilirii nivelului redevenţei, de către operatorul SPAACS Marghita, pentru componentele sistemului public de alimentare cu apă și de canalizare, date în administrare prin gestiune direct.
· Legea serviciilor comunitare de utilităţi publice nr. 51/2006 republicată, cu modificările şi completările ulterioare, SECŢIUNEA a 2-a Gestiunea directă, Art. 28, alin. (5)
„(5) Operatorii prevăzuţi la alin. (2) lit. a) îşi desfăşoară activitatea în baza unei hotărâri de dare în administrare care trebuie să conţină prevederi detaliate şi complete privind atribuţiile şi responsabilităţile acestora cu privire la furnizarea/prestarea serviciului şi operarea sistemului de utilităţi publice aferent.”

· Ordinul nr. 323/2022 pentru modificarea şi completarea Ordinului preşedintelui Autorităţii Naţionale de Reglementare pentru Serviciile Publice de Gospodărie Comunală nr. 65/2007 privind aprobarea Metodologiei de stabilire, ajustare sau modificare a preţurilor/tarifelor pentru serviciile publice de alimentare cu apă şi de canalizare, cu modificările şi completările ulterioare, art. 6, alin (3), lit h)

„(3) A.N.R.S.C. nu emite aviz sau, după caz, decizie de aprobare a preţurilor şi tarifelor dacă solicitantul se află în una dintre următoarele situaţii:

....................

h) redevenţa nu este inclusă în hotărârea de dare în administrare sau, după caz, în contractul de delegare a gestiunii, conform dispoziţiilor art. 28 alin. (5) şi art. 29 alin. (11) lit. m) din Legea nr. 51/2006, republicată, cu modificările şi completările ulterioare;” 

-
Ordinul preşedintelui ANRSC nr.230/2022 privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferentă planului de afaceri, art.12
„Art. 12. - (1) Prognoza evoluției cheltuielilor anuale cu redevența reprezintă un element esențial al planului de afaceri și se evidențiază în strategia privind redevența pe perioada de reglementare economică.

(2) Strategia privind redevența se elaborează de către operator/operatorul regional prin includerea graduală în prețuri și tarife a nivelului echivalentului amortizării patrimoniului public, ținând cont de perioadele de amortizare stabilite conform legislației în vigoare și de gradul de suportabilitate al populației.

(3) Nivelul anual al echivalentului amortizării patrimoniului public inclus în strategia de tarifare propusă nu poate fi mai mic decât nivelul anual al echivalentului amortizării patrimoniului public inclus în ultimul an din strategia de tarifare precedentă.

(4) Repartizarea pe ani a echivalentului amortizării patrimoniului public trebuie să aibă o tendință crescătoare, construită pe o bază substanțial liniară, conform prevederilor din metodologia de analiză cost-beneficiu, aprobată prin Hotărârea Guvernului nr. 677/2017, cu modificările ulterioare.

(5) Durata tehnică de viață a bunurilor publice poate fi ajustată în așa fel încât să reflecte durata de viață utilă a acestora, conform planului de management al activelor. 

(6) Strategia privind redevența trebuie să cuprindă evoluția redevenței anuale pe perioada de reglementare economică exprimată în sumă absolută în lei/an sau în lei/m3, prin raportare la cantitatea de apă facturată în fiecare an de prognoză.

(7) Indiferent de gradul de acoperire a echivalentului amortizării patrimoniului public, nivelul anual al redevenței trebuie să fie cel puțin egal cu serviciul datoriei aferent împrumuturilor pentru finanțarea proiectelor de investiții.

(8) Nivelul redevenței pentru bunurile publice trebuie calculat în funcție de durata medie de viață a activelor respective, operatorul având obligația de a elabora un grafic de eșalonare al includerii graduale a acesteia în tarif din momentul punerii în funcțiune a activelor pe durata normală de funcționare și/sau pe o perioadă de maximum 30 de ani de la punerea în funcțiune a unor sisteme publice de alimentare cu apă și/sau de canalizare ale căror active componente nu au fost înregistrate contabil distinct, cu luarea în considerare și a gradului de suportabilitate al populației.

(9) Nivelul redevenței pentru bunurile publice se calculează separat pentru următoarele categorii de active:

a)
active aferente proiectelor de investiții finanțate prin  Programul Operațional Sectorial Mediu, dacă este cazul;

b)
active aferente proiectelor de investiții finanțate prin Programul Operațional Infrastructură Mare, dacă este cazul;

c)
active aferente proiectelor de investiții finanțate prin Programul Operațional de Dezvoltare Durabilă, dacă este cazul;

d)
active aferente altor proiecte de investiții cu finanțare europeană, altele decât cele prevăzute la lit. a) – c), dacă este cazul;

e)
active aferente proiectelor de investiții cu finanțare de la bugetul de stat și bugetul local.

(10) Nivelul redevenței și includerea eșalonată a echivalentului amortizării patrimoniului public în tarif trebuie corelate inclusiv cu nevoia de investiții de dezvoltare și investiții de înlocuire rezultată din planul de management al activelor.

(11) Strategia privind redevența este parte componentă a planului de afaceri și stă la baza elaborării strategiei de tarifare. Ambele strategii se aprobă, prin aceeași hotărâre, de către autoritatea deliberativă a administrației publice locale sau de către adunarea generală a asociației de dezvoltare intercomunitară, în baza mandatului primit de la unitățile administrativ-teritoriale membre, și se includ în contractul de delegare sau în hotărârea de dare în administrare a serviciului, după caz.

(12) Datele și informațiile cu privire la prognoza cheltuielilor cu amortizarea și redevența se completează de către operator/operatorul regional în tabelul dedicat din anexa nr. 2 la prezenta metodologie.”
Faţă de cele prezentate mai sus, privind completarea hotărârii de dare în administrare cu elementul de cheltuială – redevenţă, astfel:
PROPUN
spre dezbatere şi aprobare:

· Aprobarea stabilirii nivelului redevenţei, de către operatorul SPAACS Marghita, pentru componentele sistemului public de alimentare cu apă și de canalizare, date în administrare prin gestiune direct, conform Hotărârii Consiliului Local nr. 134 din 21 august 2020, ţinând cont de prevederile art. 13, alin (10) din Ordinul preşedintelui ANRSC nr.230/2022 “În cazul în care strategia de tarifare propusă pe baza cheltuielilor şi a nivelului redevenţei conduce la o rată de suportabilitate sub limita minimă de 2,5%, este necesară majorarea ajustărilor de tarife propuse astfel încât să se atingă cel puţin limita minimă de suportabilitate de 2,5%, iar diferenţa va fi inclusă în tarif sub formă de redevenţă majorată.”
Întocmit,

Salami Izabella Ştefania

Director executiv adjunct

